Mediaprop Burjassot canvia el dia d’atenció als dilluns
2025-07-24

Mediaprop, el servei que l’Ajuntament de Burjassot presta a la ciutadania per a la resolució de conflictes, alternatiu a la via judicial, a través de la mediació, canviarà el seu dia d’atenció. Situat a la Casa de Cultura, des d’este mes de juny, el servei estarà a la disposició de les veïnes i els veïns del municipi tots els dilluns de 9.00 a 14.00 hores.

Mediaprop funciona amb CITA PRÈVIA i es proporciona atenció i informació a qualsevol particular, empresa o entitat que vulga conéixer este sistema de resolució de conflictes de caràcter voluntari i confidencial, que pot ser utilitzat per a solucionar un gran varietat de controvèrsies: familiars, herències, conflictes empresarials, civils i mercantils, així com en els àmbits comunitari/veïnal, educatiu, etc.

La mediació és un procés de diàleg assistit i gestionat per un professional, els principis d’actuació del qual seran la neutralitat i imparcialitat. Este professional és l’encarregat de mediar, en el marc d’una negociació entre les parts, perquè esta negociació s’encarrile cap a un acord satisfactori per a tots.

El mediador és un professional imparcial, el paper del qual és el de catalitzador del diàleg seré que permeta aflorar opcions múltiples per a solucionar el conflicte, dirigint el procés però sempre des de la neutralitat.

El servei Mediaoprop és finançat per la Direcció General de Reformes Democràtiques i Accés a la Justícia de la Generalitat Valenciana.